pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงกาฐมาณฑุส่งคนไทยที่ติดค้างในเนปาล จำนวน 38 คน กลับประเทศไทย โดยเที่ยวบินเช่าเหมาลำของสายการบิน Thai Lion Air [กระทรวงการต่างประเทศ]
วันอาทิตย์ที่ 3 พฤษภาคม 2563
สถานเอกอัครราชทูต ณ กรุงกาฐมาณฑุส่งคนไทยที่ติดค้างในเนปาล จํานวน 38 คน กลับประเทศไทย โดยเที่ยวบินเช่าเหมาลําของสายการบิน Thai Lion Air [กระทรวงการต่างประเทศ]
สถานเอกอัครราชทูต ณ กรุงกาฐมาณฑุส่งคนไทยที่ติดค้างในเนปาล จํานวน 38 คน กลับประเทศไทย โดยเที่ยวบินเช่าเหมาลําของสายการบิน Thai Lion Air
เมื่อวันศุกร์ที่ ๑ พ.ค. ๒๕๖๓ สถานเอกอัครราชทูต ณ กรุงกาฐมาณฑุ ได้ส่งคนไทยที่ติดค้างที่เนปาล จํานวน ๓๘ คน เดินทางกลับประเทศไทย โดยเที่ยวบินเช่าเหมาลําของ Thai Lion Air เที่ยวบินที่ TLM 2221 ออกจากกรุงกาฐมาณฑุ ตามเวลาท้องถิ่น ๑๕.๐๕ น. (หรือประมาณ ๑๖.๒๐ น. ของประเทศไทย) และเดินทางถึงประเทศไทยเมื่อเวลาประมาณ ๑๘.๐๐ น. (เวลาประเทศไทย)
คนไทยจํานวน ๓๘ คน ที่เดินทางกลับประเทศไทยประกอบด้วย นักท่องเที่ยวจํานวน ๑๑ คน พระสงฆ์และสามเณร จํานวน ๑๗ รูป แม่ชีจํานวน ๑ คน จิตอาสาชาวพุทธจํานวน ๓ คน พ่อครัวคนไทยที่อยู่ระหว่างพักงานเนื่องจากร้านอาหารปิด จํานวน ๑ คน คนไทยที่อาศัยอยู่ในเนปาล ๑ คน ข้าราชการ กต. ที่มาช่วยงานโครงการอํานวยความสะดวกแก่ผู้แสวงบุญชาวไทยที่วัดไทยลุมพินีจํานวน ๑ คน และเจ้าหน้าที่บริษัทการบินไทยจํานวน ๓ คน คนไทยทุกคนรู้สึกดีใจมากที่ได้เดินทางกลับไทย และขอบคุณทุกฝ่ายที่เกี่ยวข้องที่ช่วยดําเนินการให้ได้กลับประเทศ
สอท. ณ กรุงกาฐมาณฑุ ขอขอบพระคุณผู้บริหารกระทรวงการต่างประเทศ กรมการกงสุล ผู้บริหารและเจ้าหน้าที่ทุกท่านของกรมการกงสุล ที่สนับสนุนภารกิจส่งคนไทยกลับของ สอท.ฯ ในครั้งนี้ ให้ประสบความสําเร็จด้วยดี โดยเฉพาะอย่างยิ่ง สอท.ฯ ขอกราบขอบพระคุณ ท่านเจ้าคุณพระศรีโพธิวิเทศ เจ้าอาวาสวัดไทยลุมพินี และข้าราชการกระทรวงการต่างประเทศหลายๆ ท่าน ที่ให้การสนับสนุนค่าใช้จ่ายเที่ยวบินเช่าเหมาลําสําหรับคณะพระภิกษุที่เดินทางกลับไทยในครั้งนี้ นอกจากนี้ ทางวัดไทยลุมพินี ยังได้มอบถุงยังชีพ ซึ่งมีขนมขบเคี้ยวและหนังสือธรรมะให้กับคนไทยที่เดินทางกลับทุกคน
รัฐบาลไทย-ข่าวทำเนียบรัฐบาล-ครม.เห็นชอบหลักการปรับปรุงแก้ไขกฎหมายเกี่ยวกับเงิน ช.ค.บ. และบำเหน็จดำรงชีพ
วันอังคารที่ 20 พฤศจิกายน 2561
ครม.เห็นชอบหลักการปรับปรุงแก้ไขกฎหมายเกี่ยวกับเงิน ช.ค.บ. และบําเหน็จดํารงชีพ
ครม. เห็นชอบร่างพระราชกฤษฎีกาเงินช่วยค่าครองชีพผู้รับเบี้ยหวัดบํานาญ (ฉบับที่ ..) พ.ศ. .... และร่างกฎกระทรวงกําหนดอัตราและวิธีการรับบําเหน็จดํารงชีพ (ฉบับที่ ..) พ.ศ. .... โดยปรับเพิ่ม ช.ค.บ. รวมกับเบี้ยหวัดบํานาญเป็นเดือนละ 10,000 บาท
ครม. เห็นชอบร่างพระราชกฤษฎีกาเงินช่วยค่าครองชีพผู้รับเบี้ยหวัดบํานาญ (ฉบับที่ ..) พ.ศ. .... และร่างกฎกระทรวงกําหนดอัตราและวิธีการรับบําเหน็จดํารงชีพ (ฉบับที่ ..) พ.ศ. .... โดยปรับเพิ่ม ช.ค.บ. รวมกับเบี้ยหวัดบํานาญเป็นเดือนละ 10,000 บาท และขยายเพดานวงเงินบําเหน็จดํารงชีพของผู้รับบํานาญที่มีอายุตั้งแต่ 70 ปีบริบูรณ์ขึ้นไป เพิ่มอีก 100,000 บาท เพื่อช่วยบรรเทาความเดือดร้อนในการดํารงชีพของผู้รับบํานาญ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า คณะรัฐมนตรีได้มีมติเห็นชอบแก้ไขร่างพระราชกฤษฎีกาเงินช่วยค่าครองชีพผู้รับเบี้ยหวัดบํานาญ (ฉบับที่ ..) พ.ศ. .... ร่างกฎกระทรวงกําหนดอัตราและวิธีการรับบําเหน็จดํารงชีพ (ฉบับที่ ..) พ.ศ. .... (ออกตามความใน พ.ร.บ.บําเหน็จบํานาญข้าราชการ พ.ศ. 2494 และที่แก้ไขเพิ่มเติม) และร่างกฎกระทรวงกําหนดอัตราและวิธีการรับบําเหน็จดํารงชีพ (ฉบับที่ ..) พ.ศ. .... (ออกตามความใน พ.ร.บ.กองทุนบําเหน็จบํานาญข้าราชการ พ.ศ. 2539 และที่แก้ไขเพิ่มเติม) เมื่อวันที่ 20 พฤศจิกายน 2561
กรมบัญชีกลางได้ปรับปรุงแก้ไขกฎหมายดังกล่าว ดังนี้
(1) ปรับเพิ่มเงินให้ผู้รับเบี้ยหวัดบํานาญซึ่งได้รับหรือมีสิทธิได้รับเบี้ยหวัดบํานาญรวมกันทุกประเภท และรวม ช.ค.บ. แล้ว ต่ํากว่าเดือนละ 10,000 บาท ให้ได้รับ ช.ค.บ. เพิ่มขึ้นเมื่อรวมกับเบี้ยหวัดบํานาญแล้วจะได้รับเงิน เดือนละ 10,000 บาท
(2) ขยายเพดานของวงเงินบําเหน็จดํารงชีพให้แก่ผู้รับบํานาญซึ่งมีอายุตั้งแต่ 70 ปีบริบูรณ์ขึ้นไป เพิ่มอีก 100,000 บาท จากเดิมที่ให้ขอรับได้ในอัตรา 15 เท่าของบํานาญรายเดือนที่ได้รับ แต่ไม่เกิน 400,000 บาท เป็น ให้ขอรับได้ในอัตรา 15 เท่าของบํานาญรายเดือนที่ได้รับ แต่ไม่เกิน 500,000 บาท โดยหากผู้รับบํานาญเคยขอรับบําเหน็จดํารงชีพไปบางส่วนแล้ว ให้ขอรับได้ไม่เกินจํานวนเงินที่ยังไม่ครบตามสิทธิ แต่รวมกันแล้วต้องไม่เกิน 500,000 บาท
ทั้งนี้ หลังจากที่กฎกระทรวงประกาศใช้แล้ว จะมีผลใช้บังคับใน 60 วันหลังจากประกาศในราชกิจจานุเบกษา ซึ่งในช่วงเวลาดังกล่าว กรมบัญชีกลางจะร่างหลักเกณฑ์และปรับระบบการจ่ายเงินให้รองรับกับการขอรับบําเหน็จดํารงชีพตามวงเงินที่กําหนดขึ้นใหม่ และจะประกาศหลักเกณฑ์ให้ทราบโดยเร็วต่อไป
การแก้ไขร่างกฎหมายดังกล่าว เพื่อให้ผู้รับบํานาญสามารถดํารงชีพอยู่ได้อย่างเหมาะสมและสอดคล้องกับภาวะเศรษฐกิจ และเป็นการบรรเทาความเดือดร้อนในการดํารงชีพให้แก่ผู้รับเบี้ยหวัดบํานาญ
รัฐบาลไทย-ข่าวทำเนียบรัฐบาล-“พาณิชย์” เผยคนไทยแห่ยื่นจดสิทธิบัตร-อนุสิทธิบัตรคุ้มครองสิ่งประดิษฐ์ต้านโควิด-19 พุ่ง [กระทรวงพาณิชย์]
วันพฤหัสบดีที่ 7 พฤษภาคม 2563
“พาณิชย์” เผยคนไทยแห่ยื่นจดสิทธิบัตร-อนุสิทธิบัตรคุ้มครองสิ่งประดิษฐ์ต้านโควิด-19 พุ่ง [กระทรวงพาณิชย์]
“พาณิชย์” เผยคนไทยแห่ยื่นจดสิทธิบัตร-อนุสิทธิบัตรคุ้มครองสิ่งประดิษฐ์ต้านโควิด-19 พุ่ง
“พาณิชย์”เผยคนไทยและหน่วยงานในประเทศ แห่จดทะเบียนสิทธิบัตรและอนุสิทธิบัตร เพื่อขอรับความคุ้มครองนวัตกรรมต้านโควิด-19 กันอย่างล้นหลาม ล่าสุดมีมากถึง 51 คําขอ เตรียมดําเนินการตรวจสอบตามกระบวนการต่อไป พร้อมแนะให้ยื่นจดทะเบียนผ่านทางออนไลน์ เพื่อความสะดวกรวดเร็ว
​
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า ขณะนี้ มีคนไทยและหน่วยงานต่างๆ ในประเทศ ได้ยื่นขอรับความคุ้มครองสิทธิบัตรและอนุสิทธิบัตรที่เกี่ยวข้องกับโควิด-19 จํานวน 51 คําขอ โดยแบ่งออกเป็น 4 กลุ่มหลักๆ ได้แก่ 1.อุปกรณ์ป้องกันการแพร่เชื้อ เช่น หน้ากากอนามัย อุปกรณ์ป้องกันละอองฝอย (Face Shield) เป็นต้น จํานวน 26 คําขอ 2.เครื่องมือและอุปกรณ์ฆ่าเชื้อ เช่น ตู้อบฆ่าเชื้อ อุโมงค์หรืออุปกรณ์พ่นยาฆ่าเชื้อ เป็นต้น จํานวน 18 คําขอ 3.สาร น้ํายา หรือเจลฆ่าเชื้อ จํานวน 4 คําขอ 4.สิ่งประดิษฐ์ที่ช่วยป้องกันการติดเชื้อโรค เช่น หุ่นยนต์ขนส่งอาหารในโรงพยาบาล เป็นต้น จํานวน 3 คําขอ
“หลังจากเกิดการแพร่ระบาดของโรคโควิด19 ได้มีนักคิด นักประดิษฐ์ไทย รวมถึงหนว่ยงานต่างๆ ได้ยื่นจดทะเบียนขอรับความคุ้มครองสิ่งประดิษฐ์หรือนวัตกรรมต้านโรคโควิด-19 เพิ่มขึ้นเป็นอย่างมาก ซึ่งได้มอบกรมทรัพย์สินทางปัญญาดําเนินการตรวจสอบคําขอเหล่านี้ตามกระบวนการต่อไปแล้ว”
​นายวีรศักดิ์กล่าวว่า กระทรวงพาณิชย์พร้อมสนับสนุนให้คนไทยยื่นจดทะเบียนเพื่อขอรับความคุ้มครองทรัพย์สินทางปัญญา โดยสามารถขอรับความคุ้มครองผ่านระบบออนไลน์ของกรมทรัพย์สินทางปัญญา เช่น ระบบการจดทะเบียนทรัพย์สินทางปัญญาออนไลน์ (e-Filing) ระบบการชําระค่าธรรมเนียมอิเล็กทรอนิกส์ (e-Payment) เพื่ออํานวยความสะดวกในการจดทะเบียนให้เป็นไปอย่างรวดเร็ว มีประสิทธิภาพ และสอดคล้องกับสถานการณ์ ซึ่งนอกจากจะเป็นการปกป้องคุ้มครองความคิดของเจ้าของสิทธิแล้ว ยังเป็นการส่งเสริมให้เกิดการสร้างสรรค์และต่อยอดนวัตกรรมใหม่ๆ เพื่อแก้ปัญหาที่เกิดขึ้นในสังคมได้อีกด้วย
สําหรับผู้ที่ประสงค์จะยื่นจดทะเบียนทรัพย์สินทางปัญญา สามารถค้นหารายละเอียดได้ที่เว็บไซต์ www.ipthailand.go.th หรือติดต่อขอรับคําปรึกษาและบริการต่างๆ จากศูนย์ให้คําปรึกษาด้านทรัพย์สินทางปัญญาและนวัตกรรม (IP IDE Center) ได้ที่ https://forms.gle/aebdVUKDSCW7FvS1A และหมายเลขโทรศัพท์ 02 547 5026 ในวันและเวลาราชการ
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-ไทย เร่งสร้างการเข้าถึงวัคซีนป้องกันโรค COVID-19 [กระทรวงสาธารณสุข]
วันอาทิตย์ที่ 19 เมษายน 2563
ไทย เร่งสร้างการเข้าถึงวัคซีนป้องกันโรค COVID-19 [กระทรวงสาธารณสุข]
ไทย เร่งสร้างการเข้าถึงวัคซีนป้องกันโรค COVID-19
สถาบันวัคซีนแห่งชาติ เร่งสร้างการเข้าถึงวัคซีนป้องกันโรคโควิด-19 ให้ประเทศไทย ทั้งการพัฒนาวัคซีนต้นแบบในประเทศ โดยคณะแพทยศาสตร์ศิริราช มหาวิทยาลัยมหิดล จุฬาลงกรณ์ กรมวิทยาศาสตร์การแพทย์ อยู่ระหว่างพัฒนาวัคซีนต้นแบบเพื่อทดสอบในสัตว์ทดลอง และอยู่ระหว่างการเจรจาสร้างความร่วมมือในการวิจัยวัคซีนกับจีน
วันนี้ (19 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์นคร เปรมศรี ผู้อํานวยการสถาบันวัคซีนแห่งชาติ (องค์การมหาชน) กล่าวว่า สถาบันวัคซีนแห่งชาติ ได้กําหนดแนวทางสร้างการเข้าถึงวัคซีนให้กับประเทศไทยให้เร็วที่สุด โดยการประสานความร่วมมือกับต่างประเทศในการศึกษาวิจัยวัคซีนมาทดสอบในประเทศไทย ได้ประสานกับสถานทูตจีนติดตามความก้าวหน้าการทําข้อตกลงความร่วมมือกับประเทศจีนร่วมศึกษาวิจัยทดสอบวัคซีนในคนระยะที่ 2 ขณะเดียวกัน ในประเทศได้มีความร่วมมือพัฒนาวัคซีนต้นแบบระหว่างหน่วยงาน ได้แก่ การวิจัยของคณะแพทยศาสตร์จุฬา กับบริษัทไบโอเนท-เอเชีย และคณะแพทยศาสตร์ศิริราชพยาบาล คณะวิทยาศาสตร์ มหาวิทยาลัยมหิดล และคณะเภสัชศาสตร์ จุฬาลงกรณ์มหาวิทยาลัย ขณะนี้ อยู่ระหว่างการทดลองในสัตว์ก่อนเข้าสู่การทดสอบในคน นําไปสู่การผลิตวัคซีนได้เองภายในประเทศ ซึ่งจะทําให้สามารถเข้าถึงวัคซีนได้เร็วขึ้น เป็นพื้นฐานสําคัญในการรับมือโรคติดเชื้ออุบัติใหม่ในอนาคตได้อีกด้วย
ดร.สุภาพร ภูมิอมร ผู้อํานวยการสถาบันชีววัตถุ กรมวิทยาศาสตร์การแพทย์ กล่าวว่า ขณะนี้กรมวิทยาศาสตร์การแพทย์ อยู่ระหว่างการตรวจระดับภูมิคุ้มกันในเลือดของสัตว์ทดลองที่ได้รับการฉีดวัคซีนต้นแบบ 2 ครั้ง ในการการวิจัยของคณะแพทยศาสตร์จุฬา กับบริษัทไบโอเนท-เอเชีย ส่วนการวิจัยของคณะแพทยศาสตร์ศิริราชพยาบาล คณะวิทยาศาสตร์ มหาวิทยาลัยมหิดล และคณะเภสัชศาสตร์ จุฬาลงกรณ์มหาวิทยาลัย อยู่ระหว่างการเพิ่มจํานวนไวรัส เพื่อนําไปฆ่าเชื้อเป็นวัคซีนเชื้อตาย นําไปฉีดในสัตว์ทดลอง
ทั้งนี้ การพัฒนาวัคซีนหลังจากการทดสอบในสัตว์ทดลอง จะทดสอบประสิทธิภาพของวัคซีนในคนอีก 3 ระยะ คือ ระยะที่ 1 ทดสอบความปลอดภัยในคน 30-50 คน ระยะที่ 2 การกระตุ้นภูมิคุ้มกัน กลุ่มเล็ก 100 – 150 คน และระยะที่ 3 ให้ผลในการป้องกันโรคในกลุ่มใหญ่ 500 คนขึ้นไป
********************************** 19 เมษายน 2563
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงออตตาวา มอบถุงยังชีพและผลไม้สด ให้แก่ผู้แทนกลุ่มแรงงานไทยจากเมืองแฮมิลตัน รัฐออนแทรีโอ จำนวน 9 คน [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ กรุงออตตาวา มอบถุงยังชีพและผลไม้สด ให้แก่ผู้แทนกลุ่มแรงงานไทยจากเมืองแฮมิลตัน รัฐออนแทรีโอ จํานวน 9 คน [กระทรวงการต่างประเทศ]
สถานเอกอัครราชทูต ณ กรุงออตตาวา มอบถุงยังชีพและผลไม้สด ให้แก่ผู้แทนกลุ่มแรงงานไทยจากเมืองแฮมิลตัน รัฐออนแทรีโอ จํานวน 9 คน
วันนี้ (27 เมษายน 2563) นายกัลยาณะ วิภัติภูมิประเทศ เอกอัครราชทูต ณ กรุงออตตาวา และนายธนพล หวังอ้อมกลาง อัครราชทูต รวมทั้งข้าราชการสถานเอกอัครราชทูตทุกคน ได้ร่วมกันมอบถุงยังชีพ ซึ่งประกอบด้วยข้าวสาร บะหมี่กึ่งสําเร็จรูป อาหารกระป๋อง และผลไม้สด ให้แก่ผู้แทนกลุ่มแรงงานไทยจากเมืองแฮมิลตัน รัฐออนแทรีโอ (ห่างจากกรุงออตตาวาประมาณ 500 กิโลเมตร) จํานวน 9 คน ซึ่งเดินทางมาทําหนังสือเดินทางเล่มใหม่
เอกอัครราชทูตฯ ได้สอบถามเกี่ยวกับสภาพความเป็นอยู่ ได้รับแจ้งว่า ส่วนใหญ่ยังมีสุขภาพที่ดีและนายจ้างให้การดูแลอย่างใกล้ชิด โดยเอกอัครราชทูตฯ ขอให้ทุกคนรักษาสุขภาพ ปฏิบัติตามคําแนะนําของทางการท้องถิ่นอย่างเคร่งครัด และหากต้องการความช่วยเหลือ ก็สามารถแจ้งมายังสถานเอกอัครราชทูตฯ ได้ตลอดเวลา และกล่าวด้วยว่า เมื่อสถานการณ์ดีขึ้น สถานเอกอัครราชทูตฯ จะไปเยี่ยมเยือนและให้บริการกงสุลสัญจรแก่แรงงานไทยในเมืองแฮมิลตัน ทั้งนี้ มีแรงงานไทยในเมืองดังกล่าวประมาณ 50 คน ส่วนใหญ่เป็นแรงงานภาคเกษตรกรรม
อนึ่ง สถานเอกอัครราชทูตฯ ได้ประสานกับแกนนําคนไทยในเมืองต่างๆ เพื่อสอบถามความเป็นอยู่ของคนไทยอย่างสม่ําเสมอ รวมทั้ง อยู่ระหว่างการสํารวจความต้องการของชุมชนไทยเพื่อเตรียมการให้ความช่วยเหลือตามความจําเป็นในโอกาสแรกต่อไป
#น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-รอง นรม พล.อ.ฉัตรชัยฯ เป็นประธานการประชุมคณะอนุกรรมการ แก้ไขปัญหาการทำการประมงผิดกฎหมาย (IUU)
วันอังคารที่ 13 กุมภาพันธ์ 2561
รอง นรม พล.อ.ฉัตรชัยฯ เป็นประธานการประชุมคณะอนุกรรมการ แก้ไขปัญหาการทําการประมงผิดกฎหมาย (IUU)
รอง นรม พล.อ.ฉัตรชัยฯ เป็นประธานการประชุมคณะอนุกรรมการแก้ไขปัญหาการทําการประมงผิดกฎหมาย (IUU) โดยมีจํานวนเรือที่มาขอยื่นใบอนุญาตทําการประมง จํานวน 11,026 ลํา พร้อมขยายตู้ ATM ที่มีภาษาของประเทศเพื่อนบ้าน กว่า 80 ตู้ และให้ครอบคลุมทั่วประเทศโดยเร็วต่อไป
วันนี้ (12 กุมภาพันธ์ 2561) เวลา 13.30 น. ณ ห้องประชุม 302 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะอนุกรรมการแก้ไขปัญหาการทําการประมงผิดกฎหมาย (IUU) สรุปสาระที่ประชุม ดังนี้
ที่ประชุมรับทราบ Road map การแก้ไขปัญหาการทางประมงผิดกฎหมาย และผลการปฏิบัติงาน ได้แก่ 1.ประเด็นกฎหมาย 2.ประเด็นการจัดการกองเรือ 3.ประเด็นการติดตาม ควบคุม และเฝ้าระวังการทําประมง 4.ประเด็นการตรวจสอบย้อนกลับ 5.ประเด็นการบังคับใช้กฎหมาย และ 6.ประเด็นแรงงาน
นอกจากนี้ที่ประชุม รับทราบเรื่อง สรุปจํานวนเรือประมงที่เจ้าของมายื่นขอรับอนุญาตทาการประมงพาณิชย์ รอบปีทําการประมง 2561-2562 (จํานวนเรือที่มาขอยื่นใบอนุญาตทําการประมง เทียบกับ ข้อมูลเรือประมงพาณิชย์จากฐานกรมเจ้าท่า ณ 31 ม.ค. 2561 ข้อมูล วันที่ 20 ม.ค. 2561 -10 ก.พ. 2561) จํานวนเรือประมงพาณิชย์ทั้งหมด (จากฐานข้อมูลกรมเจ้าท่า) จํานวนเรือ 11,026 ลํา มายื่นคําขอแล้ว 8,858 ลํา และจํานวนเรือที่ยังไม่มาขอรับใบอนุญาต 2,168 ลํา ประเภทเครื่องมือประมงประสิทธิภาพสูง ได้แก่ อวนลากคู่ อวนลากแผ่นตะเฆ่ อวนลากคานถ่าง อวนล้อมจับ อวนล้อมจับปลากะตัก อวนครอบปลากะตัก อวนช้อนยกปลากะตัก เรือปั่นไฟ และเครื่องมือประสิทธิภาพต่ํา
พร้อมกันนี้ ที่ประชุมได้พิจารณาและมีมติเห็นชอบ ประเด็นแรงงาน และความก้าวหน้าการดําเนินการเกี่ยวกับการจ่ายเงินค่าจ้างแรงงานผ่านบัญชีธนาคาร โดย มี 7 ธนาคารเข้าร่วม โดยจะขยายตู้ ATM ที่มีภาษาของประเทศเพื่อนบ้าน กว่า 80 ตู้ พร้อมขยายให้ครอบคลุมทั่วประเทศโดยเร็วต่อไป
...............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานพิธีถวายบังคมและถวายเครื่องสักการะ เนื่องในวันสื่อสารแห่งชาติ ปี 2561
วันอาทิตย์ที่ 5 สิงหาคม 2561
รมว.กระทรวงดิจิทัลฯ เป็นประธานพิธีถวายบังคมและถวายเครื่องสักการะ เนื่องในวันสื่อสารแห่งชาติ ปี 2561
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีวางพานพุ่มถวายบังคมพระบรมราชานุสาวรีย์พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เนื่องในโอกาส “วันสื่อสารแห่งชาติ ประจําปี 2561” 4 สิงหาคม 2561 โดยมีคณะผู้บริหารกระทรวงฯ ผู้บริหารสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ผู้บริหารหน่วยงานในสังกัดกระทรวงฯ ผู้บริหารส่วนราชการ รัฐวิสาหกิจและเอกชน เข้าร่วมพิธีดังกล่าว ณ บริเวณลานหน้าอาคารอํานวยการ สํานักงาน กสทช. ถนนพหลโยธิน กรุงเทพฯ จากนั้น รมว.กระทรวงดิจิทัลฯ ได้เป็นประธานในพิธีถวายเครื่องสักการะพระอนุสาวรีย์จอมพลสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์กรมพระยาภาณุพันธุวงศ์วรเดช เนื่องในโอกาส “วันสื่อสารแห่งชาติ” โดยมีคณะผู้บริหารกระทรวงฯ และหน่วยงานในสังกัด เข้าร่วมพิธีฯ เมื่อวันที่ 4 สิงหาคม 2561 ณ พระอนุสาวรีย์ บริเวณเกาะกลางน้ํา บริษัท กสท โทรคมนาคม จํากัด (มหาชน) ถนนแจ้งวัฒนะ กรุงเทพฯ
***************************************
รัฐบาลไทย-ข่าวทำเนียบรัฐบาล-นายกฯ เร่งรัด 9 หน่วยงานเบิกจ่ายงบรับซื้อยางพาราไปใช้ในภารกิจ สนับสนุนการใช้ยางภายในประเทศ พร้อมจัดตั้งกองทุนรักษาเสถียรภาพราคายางให้แล้วเสร็จ ช่วยพยุงราคายางกลับสู่ดุลยภาพโดยเร็ว
วันเสาร์ที่ 15 กรกฎาคม 2560
นายกฯ เร่งรัด 9 หน่วยงานเบิกจ่ายงบรับซื้อยางพาราไปใช้ในภารกิจ สนับสนุนการใช้ยางภายในประเทศ พร้อมจัดตั้งกองทุนรักษาเสถียรภาพราคายางให้แล้วเสร็จ ช่วยพยุงราคายางกลับสู่ดุลยภาพโดยเร็ว
นายกฯ เร่งรัด 9 หน่วยงานเบิกจ่ายงบรับซื้อยางพาราไปใช้ในภารกิจ สนับสนุนการใช้ยางภายในประเทศ พร้อมจัดตั้งกองทุนรักษาเสถียรภาพราคายางให้แล้วเสร็จ ช่วยพยุงราคายางกลับสู่ดุลยภาพโดยเร็ว
วันนี้ (15 กรกฎาคม 2560) พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ว่า จากวันนี้ถึงสิ้นเดือนกันยายน 2560 มีหน่วยงานของรัฐ 9 หน่วย ยื่นความจํานงที่จะใช้ยางพาราในภารกิจของตนเองอย่างแน่นอน คือ กระทรวงเกษตรและสหกรณ์ กลาโหม คมนาคม ศึกษาธิการ ทรัพยากรธรรมชาติและสิ่งแวดล้อม สาธารณสุข มหาดไทย ท่องเที่ยวและกีฬา และกรุงเทพมหานคร แบ่งเป็นปริมาณน้ํายางข้น 22,321.54 ตัน และยางแห้ง 2,952.66 ตัน คิดเป็นงบประมาณทั้งสิ้น 16,925,626,588.57 บาท
“นายกฯ เร่งรัดให้ทั้ง 9 หน่วยงาน ดําเนินการเบิกจ่ายงบประมาณ เพื่อกระตุ้นการรับซื้อยางใช้ภายในประเทศจากพี่น้องเกษตรกรให้ได้ก่อนสิ้นปีงบประมาณ 2560 โดยเฉพาะหน่วยงานที่ได้ตั้งงบปกติไว้แล้วและหน่วยงานที่จะใช้งบเหลือจ่าย ส่วนบางหน่วยงานที่จะขอเบิกจากงบกลางให้ประสานไปยังสํานักงบประมาณ เพื่อให้มั่นใจว่าจะสามารถดําเนินการให้แล้วเสร็จในปี 2561”
ทั้งนี้ รายการผลิตภัณฑ์ยางที่แต่ละหน่วยงานจะนําไปใช้มีทั้งสิ้น 23 รายการ เช่น ถุงฝายยาง แผ่นรองคอสะพาน ท่อดูดน้ําและส่งน้ํา แผ่นยางกันซึม ยางคั่นรอยต่อพื้นคอนกรีต แผ่นยางปูคอกปศุสัตว์ ยางปูสนามฟุตซอล รองเท้าบู๊ทยาง ถุงมือยาง เป็นต้น โดยขณะนี้กรมชลประทานได้นําร่องรับมอบยางจากการยางแห่งประเทศไทยแล้ว จํานวน 100 ตัน เพื่อใช้เป็นวัสดุซ่อมแซมถนนลาดยางที่อยู่ในความดูแลราว 3,000 กม.
นอกจากนี้ นายกรัฐมนตรียังได้ติดตามความคืบหน้าของการจัดตั้งกองทุนรักษาเสถียรภาพราคายาง ที่การยางแห่งประเทศไทยจะร่วมกับผู้ประกอบการส่งออกยางรายใหญ่ของประเทศ 5 บริษัทลงทุนร่วมกัน องค์กรละ 200 ล้านบาท เข้าซื้อยางในตลาด โดยกําชับให้เร่งดําเนินการโดยเร็ว เพราะถือเป็นนวัตกรรมการบริหารจัดการที่จะช่วยให้ราคายางกลับสู่ดุลยภาพได้เร็วขึ้น และส่งผลดีต่อราคายางในอนาคต
“นายกฯ เข้าใจปัญหาความเดือดร้อนของพี่น้องเกษตรกรชาวสวนยาง โดยยืนยันว่ายังไม่จําเป็นต้องใช้มาตรา 44 เพื่อลดอุปสรรคด้านกฎหมายในการบังคับให้ใช้ยางภายในประเทศ เพราะทุกอย่างกําลังได้รับการแก้ไขและมีความคืบหน้าเป็นลําดับแล้ว”
**************************
รัฐบาลไทย-ข่าวทำเนียบรัฐบาล-มาตรการภาษีเพื่อบรรเทาผลกระทบจากการปรับขึ้นอัตราค่าจ้างขั้นต่ำ
วันพุธที่ 31 มกราคม 2561
มาตรการภาษีเพื่อบรรเทาผลกระทบจากการปรับขึ้นอัตราค่าจ้างขั้นต่ํา
คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อบรรเทาผลกระทบจากการปรับขึ้นอัตราค่าจ้างขั้นต่ํา) โดยให้สิทธิประโยชน์ทางภาษี
ในการประชุมคณะรัฐมนตรีเมื่อวันที่ 30 มกราคม 2561 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อบรรเทาผลกระทบจากการปรับขึ้นอัตราค่าจ้างขั้นต่ํา) โดยให้สิทธิประโยชน์ทางภาษี ดังนี้
1. กําหนดให้นายจ้างที่เป็นบริษัทหรือห้างหุ้นส่วนนิติบุคคลซึ่งมีรายได้จากการขายสินค้าและการให้บริการรวมกันไม่เกิน 100 ล้านบาท และมีการจ้างแรงงานไม่เกิน 200 คน ในรอบระยะเวลาบัญชีที่ได้ใช้สิทธิยกเว้นภาษีเงินได้ สามารถนํารายจ่ายค่าจ้างรายวันที่จ่ายให้แก่ลูกจ้างมาหักเป็นรายจ่ายได้เป็น
จํานวน 1.15 เท่าของค่าจ้างรายวันที่จ่ายให้แก่ลูกจ้าง
ค่าจ้างรายวัน หมายถึง เงินค่าจ้างที่นายจ้างและลูกจ้างตกลงกันจ่ายเป็นค่าตอบแทนในการทํางานตามสัญญาจ้างสําหรับระยะเวลาการทํางานปกติเป็นรายวัน โดยค่าจ้างรายวันนั้น ไม่รวมถึงค่าล่วงเวลา เบี้ยเลี้ยง ประโยชน์อื่นใดที่คํานวณได้เป็นเงิน ภาษีอากรที่ผูจายออกแทนให้ ที่ได้รับเนื่องจากการจ้างแรงงาน
2. บริษัทหรือห้างหุ้นส่วนนิติบุคคลที่จะได้รับยกเว้นภาษีเงินได้ตามมาตรการดังกล่าว จะต้องเป็นไปตามหลักเกณฑ์ และเงื่อนไข ดังนี้
(1) ต้องมีการจ่ายค่าจ้างรายวันให้แก่ลูกจ้างในอัตราที่สูงกว่าอัตราค่าจ้างรายวันเดิมที่บริษัทหรือห้างหุ้นส่วนนิติบุคคลนั้นได้กําหนดและประกาศให้ทราบเป็นการทั่วไป หรือที่ได้จ่ายให้แก่ลูกจ้างก่อนวันที่ 1 เมษายน พ.ศ. 2561
(2) ต้องไม่ใช้สิทธิยกเว้นภาษีเงินได้สําหรับเงินได้ที่จ่ายเป็นค่าใช้จ่ายในการจ้างงานในกรณีอื่น ตามพระราชกฤษฎีกาออกตามความในประมวลรัษฎากร ไม่ว่าทั้งหมดหรือบางส่วน ทั้งนี้ สําหรับค่าจ้างรายวันที่จ่ายให้แก่ลูกจ้างที่ได้จ่ายไปตั้งแต่วันที่ 1 เมษายน 2561 จนถึงวันที่ 31 ธันวาคม 2561
มาตรการดังกล่าว จะมีส่วนช่วยบรรเทาภาระให้กับบริษัทหรือห้างหุ้นส่วนนิติบุคคลขนาดกลางและขนาดย่อมที่มีต้นทุนแรงงานเป็นส่วนสําคัญในการประกอบกิจการให้มีศักยภาพในการแข่งขันในประเทศได้อย่างยั่งยืน และจูงใจให้นายจ้างได้มีส่วนร่วมในการดําเนินการตามนโยบายของรัฐบาลในการช่วยยกระดับคุณภาพชีวิตของลูกจ้างให้มีความเป็นอยู่ที่ดีขึ้น อันเป็นการสนับสนุนการกระจายความมั่งคั่งและลดความเหลื่อมล้ํา
ทางเศรษฐกิจและสังคมอย่างยั่งยืน
ศูนย์สารนิเทศสรรพากร (RD Intelligence Center) กรมสรรพากร โทร. 1161
รัฐบาลไทย-ข่าวทำเนียบรัฐบาล-รมช. กลาโหมฯ เคารพศพผู้เสียชีวิต เหตุกราดยิงโคราช
วันพฤหัสบดีที่ 13 กุมภาพันธ์ 2563
รมช. กลาโหมฯ เคารพศพผู้เสียชีวิต เหตุกราดยิงโคราช
พลเอกชัยชาญ ช้างมงคล รัฐมนตรีช่วยว่าการกระทรวงกลาโหม เดินทางไปเป็นประธาน และร่วมพิธีสวดพระอภิธรรมผู้เสียชีวิตจากเหตุกราดยิงเสียชีวิตที่ ศูนย์การค้าเทอร์มินอล21 จ.นครราชสีมา
เมื่อวันที่ 12 ก.พ 63 พลเอกชัยชาญ ช้างมงคล รัฐมนตรีช่วยว่าการกระทรวงกลาโหม
เดินทางไปเป็นประธาน และร่วมพิธีสวดพระอภิธรรมผู้เสียชีวิตจากเหตุกราดยิงเสียชีวิตที่ ศูนย์การค้าเทอร์มินอล21 จ.นครราชสีมา ณ วัดกองแก้ว จ.สมุทรปราการ ท่ามกลางบรรยากาศที่เต็มไปด้วยความโศกเศร้าของครอบครัวผู้สูญเสียบุคคลอันเป็นที่รัก
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ร่วมกิจกรรมปั่นจักรยาน "Bike อุ่นไอรัก"
วันจันทร์ที่ 10 ธันวาคม 2561
รองปลัดกระทรวงอุตสาหกรรม ร่วมกิจกรรมปั่นจักรยาน "Bike อุ่นไอรัก"
รองปลัดกระทรวงอุตสาหกรรม ร่วมกิจกรรมปั่นจักรยาน "Bike อุ่นไอรัก"
วันนี้ (9 ธันวาคม 2561) นายสุรพล ชามาตย์ รองปลัดกระทรวงอุตสาหกรรม ร่วมในกิจกรรมปั่นจักรยาน "อุ่นไอรัก คลายความหนาว สายน้ําแห่งรัตนโกสินทร์" เพื่อส่งเสริมให้ประชาชนเห็นความสําคัญในการรักษาสุขภาพด้วยการออกกําลังกาย และเสริมสร้างความรัก ความสามัคคีในครอบครัวและสังคม โดยปั่นในเส้นทางพระลานพระราชวังดุสิต - สวนสุขภาพพลัดโพธิ์ อําเภอพระประแดง จังหวัดสมุทรปราการ รวมระยะทางไปกลับ 39 กิโลเมตร
รัฐบาลไทย-ข่าวทำเนียบรัฐบาล-รมว. สธ. แสดงความยินดีกับผู้อำนวยการองค์การอนามัยโลกคนใหม่และพร้อมร่วมงานทันที
วันพุธที่ 24 พฤษภาคม 2560
รมว. สธ. แสดงความยินดีกับผู้อํานวยการองค์การอนามัยโลกคนใหม่และพร้อมร่วมงานทันที
รัฐมนตรีว่าการกระทรวงสาธารณสุข กล่าวแสดงความยินดีกับนายแพทย์เทดรอส แอดฮานอม ผู้แทนจากประเทศเอธิโอเปีย ที่ได้รับคะแนนเสียงส่วนใหญ่ให้ดํารงตําแหน่งผู้อํานวยการองค์การอนามัยโลกคนใหม่ พร้อมร่วมทํางานกับนายเทดรอสในการเสริมสร้างความเข้มแข็งขององค์การอนามัยโลก
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้ลงคะแนนเสียงเลือกตั้งผู้อํานวยการองค์การอนามัยโลกคนใหม่ ในการประชุมสมัชชาอนามัยโลก สมัยที่ 70 เมื่อวันที่ 23 พฤษภาคม 2560 ณ นครเจนีวา สมาพันธรัฐสวิส โดยนายแพทย์เทดรอส แอดฮานอม (Dr. Tedros Adhanom) ผู้แทนจากประเทศเอธิโอเปีย ได้รับคะแนนเสียงส่วนใหญ่จากประเทศสมาชิกที่มีสิทธิ์ลงคะแนนเสียงทั้งหมด 187 ประเทศ ให้ดํารงตําแหน่งผู้อํานวยการองค์การอนามัยโลกคนที่ 8 ต่อจากแพทย์หญิงมาร์กาเร็ต ชาน ที่จะหมดวาระลงในวันที่ 30 มิถุนายน 2560 โดยได้กล่าวแสดงความยินดีที่ชนะการเลือกตั้งและได้รับการแต่งตั้งเป็นผู้อํานวยการองค์การอนามัยโลกคนใหม่ และพร้อมร่วมทํางานกับนายเทดรอสในการเสริมสร้างความเข้มแข็งขององค์การอนามัยโลก
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า ได้ใช้โอกาสนี้ กล่าวอําลาและขอบคุณแพทย์หญิงมากาเรต ชาน ผู้อํานวยการใหญ่องค์การอนามัยโลกคนปัจจุบันที่กําลังจะหมดวาระลง รู้สึกชื่นชมในความเป็นผู้นําที่เข้มแข็งของแพทย์หญิงมากาเร็ต ชาน ในการสร้างความสมดุลระหว่างการเมือง และความมั่นคงของสุขภาพโลก โดยเฉพาะในช่วงวิกฤตการระบาดของโรคเชื้อไวรัสอีโบลาในแอฟริกาตะวันตก แพทย์หญิงมาร์กาเร็ต ชาน สามารถระดมความร่วมมือจากทุกภาคส่วนทั้งภาครัฐและเอกชนในการพัฒนาวัคซีนเพื่อป้องกันเชื้อไวรัสอีโบลาสําเร็จภายใน 2 ปี พิสูจน์ให้โลกเห็นถึงความเป็นผู้นําที่แข็งแกร่งของเธอ รวมทั้งยังสร้างแรงบันดาลใจให้กับประชาคมโลกในการสร้างความเป็นธรรมด้านสุขภาพ (health equity) การเสริมสร้างความเข้มแข็งให้กับระบบสุขภาพ และการสร้างหลักประกันสุขภาพถ้วนหน้า ซึ่งเป็นเป้าหมายสําคัญของวาระการพัฒนาที่ยั่งยืน (SDG)
“แพทย์หญิงมาร์กาเร็ต ชาน เสมือนเป็นทรัพย์สมบัติที่ค่าที่สุดของวงการสุขภาพโลก จากการเป็นผู้นําองค์การอนามัยโลกที่มีประสบการณ์สะสมมาอย่างยาวนาน และอวยพรให้แพทย์หญิงมาร์กาเร็ต ชานมีสุขภาพดีและมีความสุขในวัยเกษียณ” รัฐมนตรีว่าการกระทรวงสาธารณสุขกล่าว
ทั้งนี้ ผู้สมัคร 3 คนในรอบสุดท้ายของการคัดเลือก ได้แก่ นายแพทย์เทดรอส แอดฮานอม (Dr. Tedros Adhanom) จากประเทศเอธิโอเปีย แพทย์หญิงซาเนีย นิสตาร์ (Dr. Sania Nishtar) จากปากีสถาน และนายแพทย์เดวิด นาบาร์โร (Dr. David Nabarro) จากสหราชอาณาจักร การเลือกตั้งครั้งนี้ใช้เวลาทั้งหมดเกือบ 5 ชั่วโมง
*********************************** 24 พฤษภาคม 2560